Legal Document

Category: 41

Text:
3. ΒΑΣΙΛΙΚΟΝ ΔΙΑΤΑΓΜΑ της 9/22 Ιουλ. 1952 Περί καθιερώσεως 10ώρου εργασίας εις το εργατοτεχνικόν προσωπικόν των τυροκομείων. Έχοντες υπ’ όψιν τας διατάξεις του άρθρ. 2 του Β.Δ/τος της 25.8./5.9.1920 «περί κωδικοποιήσεως των περί υγιεινής και ασφαλείας των εργατών διατάξεων», τας διατάξεις του Νόμ. 2269/1920 «περί κυρώσεως της διεθνούς συμβάσεως της διεθνούς συνδιασκέψεως εργασίας της Ουασιγκτώνος», προτάσει του Ημετέρου επί της Εργασίας Υπουργού, μετά γνωμοδότησιν του Συμβουλίου Εργασίας και την υπ’ αριθ. 449/1952 τοιαύτην του Συμβουλίου Επικρατείας, απεφασίσαμεν και διατάσσομεν: Άρθρον μόνον.-Αι ώραι της ημερησίας εργασίας του εργατοτεχνικού προσωπικού των τυροκομείων, ορίζονται εις 10. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 262(β)